ભારતે પીઓકેમાં કરેલી સર્જીકલ સ્ટ્રાઇક મામલે હાફિઝ સઇદ દ્વારા જે નિવેદન અપાયું છે તે મામલે તેઓએ જણાવ્યું હતું કે આવાં નિવેદનોનો પાકિસ્તાન જ જવાબ આપે. અમારે જે કરવું હતું તે કરી દીધું. વૈંકૈયા નાયડુ અમદાવાદમાં ટાગોરહોલમાં મ્યુનિસિપલ કોર્પોરેશનના એક કાર્યક્રમમાં હાજરી આપ્યા બાદ દૂરદર્શનની મુલાકાત લઇ અને ગાંધીનગર ખાતે આયોજિત એક સેમિનારમાં ભાગ લેશે. દરમિયાન નાયડુના આજે સવારે ટાગોરહોલ ખાતે યોજાયેલા એક કાર્યક્રમમાં ભાજપના કાર્યકરોથી હોલ ભરાઈ જતા પૂર્વ મેયર અમિત શાહ, પૂર્વ શાસકપક્ષના નેતા મયુર દવે તેમજ રોડ, હેલ્થ કમિટી સહિતના અન્ય કમિટીના ચેરમેન પ્રવેશથી વંચિત રહ્યા હતા.